Na osnovu Člana 59 Zakona o sportu Crne Gore ( Službeni list CG, br. 44/18 ) Skupština Crnogorskog jedriličarskog saveza, na sjednici održanoj dana 27.05.2026.g.  usvojila je:
S T A T U T
Crnogorskog jedriličarskog saveza

(u daljem tekstu  Statut)

I. OPŠTE ODREDBE

Član 1.

a. Naziv saveza glasi: Crnogorski jedriličarski savez, skraćeno CJS (u daljem tekstu: CJS). U medjunarodnoj komunikaciji  naziv glasi: Montenegro Sailing Federation, skraćeno MSF;
b. Sjedište CJS-a je u Herceg Novom, a adresa je Škver b.b.
c. CJS je jedini nacionalni savez koji u skladu sa Zakonom o sportu CG  podstiče, promoviše, razvija i stara se o crnogorskom sportskom jedrenju. Područje djelovanja Saveza je država Crna Gora;
Član 2.

CJS je pravno lice, bez rasnih, rodnih, religijskih ili političkih obilježja i upisuje se u registar kod zakonom određenog tijela državne uprave. U svom radu je samostalan i pred zakonom odgovoran.

Član 3.

a. CJS ima svoj znak, zastavu, pečat i štambilj;
b. Znak CJS je silueta jedrilice u pokretu sa georafskim obrisima granice države Crne Gore u pozadini. Znak je svijetlo-zelene boje, kružnog je oblika sa natpisom po gornjem obodu: "Crnogorski jedriličarski savez";
c. Zastava CJS je bijele boje, oblika je ravnokrakog trougla, odnosa bazne stranice prema kračnim stranicama 1:3, obrubljena svjetloplavim porubom širine 1/10 bazne stranice zastave, sa znakom Saveza u sredini čiji  prečnik iznosi 1/3 bazne stranice zastave;
d. Pečat je okruglog oblika, promjera 25 mm, sa znakom Saveza u sredini i natpisom punog imena Saveza po obodu;
e. Štambilj je pravougaonog oblika 50x15 mm, sa ispisanim tekstom kao na pečatu.
II. CILJEVI I ZADACI 

Član 4.

Cilj CJS-a je stvaranje optimalnih uslova za nesmetan razvoj sportskog jedrenja u svim njegovim segmentima, oblicima, nivoima  i  na svim akvatorijumima države Crne Gore u skladu sa  zakonom i njenim  povezivanjem sa sportskim jedrenjem savremenog svijeta.

Član 5.

Zadaci CJS-a su:

a. Upravljanje i rukovođenje sportskim jedrenjem;
b. Promovisanje i popularizacije cjelokupnog sportskog jedrenja;
c. Donošenje, kontrola poštovanja, tumačenje i dopunjavanje pravila sportskog jedrenja te obezbjeđenje primjene međunarodnih regatnih pravila u državi Crnoj Gori i preduzimanje disciplinskih mjera u vezi sa tim;
d. Organizovanje i praćenje  obrazovanja jedriličara za zvanja u sportskom jedrenju te izdavanje isprava o stečenim zvanjima;
e. Organizovanje Prvenstva Crne Gore i „Kupa Crne Gore“;
f. Nadzor, organizovanje, vođenje, dodjeljivanje ostalih izbornih regata, jedriličarskih događaja i aktivnosti;
g. Ispitivanje, proučavanje, istraživanje, i izvještavanje o svim pitanjima koja se odnose na sportsko jedrenje te prikupljanje analiza i objavljivanje informacija, statističkih podataka, mišljenja i izvještaja u vezi sa tim;
h. Zaštita interesa bilo kojega člana Saveza;
i. Okupljanje, usklađivanje i održavanje regata, takmičenja svih vrsta i takmičara svih uzrasta pola i kategorija, stvaranje i podsticanje interesa za sportsko jedrenje;
j. Pružanje pomoći svakom udruženju, savezu, društvu, klubu, odboru ili pojedincu koji se interesuje ili je povezan sa jedrenjem;
k. Zahtjevati i dobiti bilo koju informaciju, privilegiju, koncesiju, licencu, ili ovlaštenje od  države, vlade, opštine, grada koji mogu unaprijediti sportsko jedrenje i isto tako se energično suprostaviti bilo čijem postupku koji može  direktno ili indirektno ugroziti razvoj sportskog jedrenja;
l. Kupovati, uzimati u lizing, zamjenjivati, unajmiti ili na drugi način postati vlasnikom, steći prava ili privilegije koja se mogu smatrati potrebnim ili pogodnim  u promociji i postizanju ciljeva i zadataka Saveza, isto tako izgrađivati, održavati i mjenjati bilo koje nekretnine koje su potrebne ili pogodne za njegov rad;
m. Prodati, iznajmiti, staviti pod hipoteku svoje vlasništvo ili imovinu ako to čini ubrzanje postizanja ciljeva Saveza;
n. Učlaniti se u sva udruženja i tijela koja osiguravaju efikasno djelovanje Saveza unutar sportskog sistema države Crne Gore (Crnogorski olimpijski komitet, Ministarstvo sporta i dr.) u skladu sa važećim zakonom te u međunarodne jedriličarske saveze, organizacije, društva i dr. (WS, EUSAF, IODA, ILCA i dr.) radi ostvarivanja i usklađivanja svojega djelovanja u okviru međunarodnog sportskog sistema;
o. razvoj i promocija tehničke kuture u sportskom jedrenju.

p. Usklađivanje aktivnosti svojih članova;

q. Staranje o nacionalnim sportskim ekipama

r. Registracija i vođenje evidencije o svojim članovima ( klubovima, sportistima, licima koja obavljaju stručne poslove i udruženjima lica koja obavljaju stručne poslove );

s. Organizovanje edukacije i obuke za lica koja obavljaju stručne poslove;

t. Uređivanja prava nastupa stranaca za klubove iz Crne Gore, prava sportista sa vrhunskim reprezentativnim rezultatom i perspektivnih sportista;
u. Uređivanje promjene statusa sportiste;

v. Pomaganje najuspješnijih klubova iz predhodne sezone;

III. ČLANOVI  CJS
Član 6.

Broj članova CJS-a je neograničen. 
Prava i obaveze članova CJS-a
Član 7

Klubovi osnivači Crnogorskog jedriličarskog saveza imaju garantovano pravo na 3 (tri) delegata u Skupštini Saveza. Klubovi osnivači su JK “Jugoole Grakalić” Herceg Novi, JK “Jovo Dabović 1947” Baošići, JK “Delfin” Tivat i JK “Lahor” Kotor.
Sportski klubovi imaju pravo da se učlane u nacionalni sportski savez.

Sportski klubovi učlanjuju se u CJS podnošenjem zahtjeva za učlanjenje i potvrde iz Registra sportskih organizacija koji vodi Ministarstvo sporta (u daljem tekstu: Registar).

CJS je dužan da u roku od 15 dana od dana podnošenja zahtjeva i potvrde iz stava 2 ovog člana učlani sportski klub u CJS.

Sportski klub koji se naknadno učlani u CJS ima ista prava i obaveze kao i osnivači CJS-a, osim prava glasa u skupštini, koje stiče nakon proteka šest mjeseci od dana učlanjenja.

CJS je dužan da u roku od osam dana od dana učlanjenja sportskog kluba u CJS obavijesti o tome Ministarstvo.

CJS  je dužan da vodi evidenciju svojih članova.

Članovi imaju sljedeća prava i obaveze:

· da aktivno učestvuju u radu CJS-a,
· da poštuju Statut i odluke organa upravljanja,

· da uredno plaćaju članarinu,

· da štite interese CJS-a,

· da biraju i budu birani u organe CJS-a,
· da budu informisani o radu CJS-a i njenih organa.
Svi članovi CJS-a i osobe u njegovim tijelima su odgovorne za svoj rad i protiv njih se može pokrenuti disciplinski postupak i mogu biti kažnjene.
Član 8.

Svi članovi, osim počasnih, moraju plaćati godišnju članarinu koju za svaku kategoriju članstva predlaže UO, a potvrđuje Skupština. Članarina za svaku kalendarsku godinu se plaća unaprijed, a dospijeva za naplatu do kraja februara.
 Član 9.

Članu koji nije platio članarinu ili nije ispunio druge materijalne obaveze prema Savezu kao i obaveze iz člana 7 Statuta ili koji u tekućoj godini nema najmanje pet verifikovanih jedriličara (sportista) uskraćuju se (zamrzavaju se) sva prava dok ne namiri gornje obaveze.

UO će iz popisa članstva brisati Člana koji trideset dana nakon opomene ne plati članarinu ili ne ispuni druge materijalne obaveze koje duguje duže od godinu dana kao i obaveze iz člana 7 Statuta.

Brisani Član može ponovo zatražiti primanje u članstvo pod uslovom plaćanja prethodnih dugovanja.

Član 10.

Članstvo se može prekinuti voljom Člana koji o tome mora u pismenoj formi obavjestiti UO prije 31. decembra kalendarske godine, u protivnom je obavezan da plati članarinu za slijedeću godinu.

 Član 11.

UO može uskratiti članska prava bilo kom Članu zbog prekršaja Zakona ili Statuta ili postupaka koji na loš glas dovode sportsko jedrenje, o čemu konačnu odluku donosi Skupština.

Član 12.

Prijedlog za imenovanje počasnog člana podnosi se UO  koji na osnovu svoje odluke može zatražiti uvrštenje u dnevni red Skupštine koja i odlučuje o prijemu u počasno članstvo.

 Član 13.

Na osnovu Zakona o sportu Crne Gore, koji reguliše uslove registracije i prestanka rada sportskih klubova kod nadležnog ministarstva, CJS određuje uslove i način prijema novih članova.

 Član 14.

Klub koji hoće da postane član, uz molbu i sa odlukom svoje organizacije za prijem, u Savez, mora dostaviti i sljedeću dokumentaciju:

a) Rješenje nadležnog tijela državne uprave o upisu u registar;

b) Obavještenje državnog zavoda za statistiku;

c) Ispunjen obrazac za prijem u CJS;

d) Navesti plan rada, učestvovanja u regatama, organizovanja regata, materijalno tehnička sredstva sa kojima raspolaže klub, broj jedrilica i klasa, broj zaposlenih trenera i drugih;

e) Potvrdu o pravu korišćenja prostora za potrebe kluba;

f) Program koji obuhvata sportsko jedrenje;

g) Spisak sa imenima sportista;

h) Potvrda o stručnosti trenera.
  Član 15.

Član CJS-a može dobiti pravo na 2 delegata sa pravom glasa ukoliko u svom radu ima klase Optimist, Ilca 4, Ilca 6 i Ilca 7 i učestvuje sa njima u sistemu takmičenja shodno zahtjevima i pravilnicima CJS-a. 
Član CJS-a može dobiti pravo na 3 delegata sa pravom glasa nakon što ispuni stav 1 ovoga člana i ukoliko u svom radu postigne masovnost u klasi Optimist shodno pravilnicima CJS-a.

 Član 16.

Postojeći aktivni klubovi, članovi CJS-a, koji ne ispunjavaju obaveze predviđene Zakonom o sportu i ovim Statutom, gube status redovnih članova i postaju pridruženi članovi CJS-a. Sva prava redovnog člana automatski se nastavljaju 01. januara tekuće godine u koliko su prethodne godine ispunjene predviđene programske obaveze, o čemu predsjednik Takmičarske komisije podnosi izvještaj Upravnom odboru krajem godine.

IV. UPRAVLJANJE I RUKOVOĐENJE – TIJELA

                                                                   Član 17.
Sastav organa

Organi Saveza su:

· Predsjednik Saveza,   

· Skupština,                                                         

· Upravni odbor,

· Nadzorni odbor

Predsjednik CJS-a
                                                                     Član 18.
Predsjednik CJS-a je Predrag Vukčević, Prve Bokeške brigade 28, Herceg Novi.
Predsjednik je lice koje zastupa CJS.
Predsjednik CJS-a je ujedno i predsjednik Upravnog odbora CJS-a.
Predsjednik CJS-a može pojedina ovlašćenja za zastupanje CJS-a dati potpredsjedniku, sekretaru ili direktoru (ukoliko ga CJS ima).

Predsjednik CJS-a može biti lice koje ima poslovnu sposobnost i ima prebivalište, odnosno boravište u Crnoj Gori.

Mandat predsjednika CJS-a traje četiri godine.

Predsjednik CJS-a:

   1) predstavlja i zastupa CJS i odgovara za zakonitost rada CJS;

   2) saziva i predsjedava sjednicama upravnog odbora;

   3) predlaže upravnom odboru sekretara i direktora CJS-a;

   4) potpisuje ugovore sa sportistima, i licima koja obavljaju stručne poslove u sportu i druge akte;

   5) dostavlja podatke o sportistima radi upisa u registar sportista koji vodi CJS;
   6) izvršava odluke skupštine i upravnog odbora;

   7) potpisuje godišnji finansijski izvještaj;

   8) potpisuje Izvještaj o poslovanju;

   9) obavlja i druge poslove u skladu sa zakonom, statutom i aktima CJS-a.

Predsjednik CJS-a za svoj rad odgovara Skupštini CJS-a.

1. SKUPŠTINA

                                                                    Član 19.

Predsjednik Skupštine CJS-a:

Robert Farkaš, Seljanovo, Ljubljanska 70, Tivat

Delegati:

1. Janko Sijerković - Baošići br. 13 - Potpredsjednik
2. Simo Dabović, Baošići bb 
3. Ilija Sijerković, Baošići bb

4. Mia Prekajski, Cacovo bb, Donja Lastva

5. Petar Đurović – Dobrota 210, Kotor

6. Dušan Vuleković, Jadranska , Kotor

7. Radivoje Popović, Stari grad 472, Kotor

8. Mirko Vučković, Njegoševa 107, Herceg Novi

9. Siniša Samac, Prve Bokeške brigade 64, Herceg Novi

10. Ilija Vučković, Njegoševa 107, Herceg Novi

11. Miroslavka Bokovac, 24 Novembar 8a, Bar

12. Novica Radojičić – Palih boraca 9a, Tivat

13. Nikola Klakor, Lukačevina 33, Krtoli, Tivat 
14. Petar Klakor, Lukačevina 33, Krtoli, Tivat 
15. Peđa Martinović, Braće Stipanića 33, Tivat 

16. Frano Tripović, Kalimanjska III 6, Tivat 

17. Peđa Lešić, Bulevar Save Kovačevića 113, Podgorica
Skupština CJS-a ima najmanje pet članova.

Mandat skupštine CJS-a traje pet godina.

Sportski klub koji je član CJS-a ima najmanje jednog delegata sa pravom glasa u skupštini CJS-a.
U zavisnosti od veličine, tradicije i rezultata sportskog kluba, sportski klub može imati i više delegata, a najviše tri sa pravom glasa. 
Postupak i uslovi pod kojima sportski klub koji je član može imati više delegate definisan je Članom 15. ovog Statuta.
Skupština CJS-a:

   1) donosi Statut CJS-a, uz prethodno pribavljenu saglasnost Ministarstva;

   2) donosi godišnji plan rada CJS-a;

   3) usvaja izvještaj o poslovanju CJS-a za prethodnu kalendarsku godinu;

   4) donosi godišnje finansijske izvještaje CJS-a;

   5) donosi sportska pravila;

   6) bira i razrješava predsjednika CJS-a, predsjednika skupštine i članove upravnog odbora;

   7) donosi odluke o visini naknada predsjednika i članova organa CJS-a;

   8) donosi odluke o prestanku CJS-a  i raspodjeli preostale imovine;

   9) donosi odluke i o drugim pitanjima za koja Statutom nije utvrđena nadležnost drugih organa CJS-a.

Skupština zasijeda redovno jedanput godišnje.

Skupština zasijeda vanredno na zahtjev predsjednika skupštine, predsjednika CJS-a, odnosno upravnog odbora ili jedne trećine članova skupštine.

Skupština donosi odluke ako je prisutno više od polovine članova skupštine CJS-a, većinom glasova prisutnih članova.

Postupak usvajanja, odnosno izmjena i dopuna statuta pokreće se podnošenjem Nacrta Odluke o usvajanju Statuta, odnosno izmjeni i dopuni Statuta (u daljem tekstu: Nacrt Odluke) koji se podnosi predsjedniku skupštine.

Nacrt Odluke može podnijeti predsjednik Saveza, upravni odbor i najmanje 1/3 delegata skupštine saveza.

Nacrt Odluke, u zavisnosti od toga ko je predlagač, predsjednik skupštine upućuje članovima skupštine, predsjedniku i upravnom odboru.

O Nacrtu Odluke vodi se rasprava na sjednici skupštine na kojoj se daju predlozi, primjedbe i sugestije.

Po završenoj raspravi i usvojenim predlozima, primjedbama i sugestijama, utvrđuje se Predlog Odluke koji se podnosi Ministarstvu sporta na saglasnost.

Nakon davanja saglasnosti na Statut, Skupština donosi Odluku o izmjeni i dopuni Statuta većinom glasova ukupnog broja članova.

Postupak za donošenje Odluke o izmjenama i dopunama Statuta Opštine je istovjetan kao i za donošenje Statuta.

O donošenju Odluke o izmjenama i dopunama Statuta, Skupština odlučuje većinom glasova ukupnog broja članova.

Postupak usvajanja opštih akata vrši se na isti način kao i postupak usvajanja Statuta, odnosno izmjena i dopuna Statuta.
Predsjednik Skupštine 
                                                                     Član 20.
Predsjednik Skupštine CJS-a:

Robert Farkaš, Seljanovo bb, Tivat
Predsjednik Skupštine CJS-a može biti lice koje ima prebivalište, odnosno boravište u Crnoj Gori.

Mandat predsjednika Skupštine CJS-a traje pet godina.

Predsjednik saziva i predsjedava sjednicama Skupštine CJS-a.

Predsjednik skupštine CJS-a dužan je da obavještenje o vremenu i mjestu održavanja sjednice Skupštine dostavi svim članovima Skupštine najkasnije 15 dana prije dana održavanja sjednice Skupštine.
3. UPRAVNI ODBOR

                                                                      Član 21.

Predsjednik Upravnog odbora CJS-a:

Predrag Vukčević, Prve Bokeške brigade 28, Herceg Novi

Članovi Upravnog odobra CJS-a:

Boris Pean, Kotorska 12, Tivat

Filip Petričević – sportista, Dobrota 122, Kotor
Upravni odbor CJS-a ima najmanje tri člana.

Najmanje jedan član Upravnog odbora mora biti sportista koji obavlja sportsku aktivnost u vrsti sporta u kojoj CJS-a obavlja djelatnost.

Predsjednik CJS-a je predsjednik Upravnog odbora.

Mandat Upravnog odbora CJS-a traje četiri godine.

Upravni odbor CJS-a:

   1) sprovodi odluke Skupštine CJS-a;

   2) sačinjava godišnji izvještaj o poslovanju;

   3) sačinjava godišnji finansijski izvještaj;

   4) predlaže Skupštini plan rada;

   5) sačinjava izvještaj o poslovanju za prethodnu godinu;

   6) predlaže Skupštini finansijski plan;

   7) predlaže Skupštini visinu naknada predsjedniku i članu organa CJS-a;

   8) donosi odluke o učlanjivanju CJS-a u saveze i međunarodne sportske organizacije;

   9) bira i razrješava sekretara i direktora CJS-a;

   10) donosi Poslovnik o svom radu;

   11) obavlja druge poslove u skladu sa zakonom, osnivačkim aktom i Statutom CJS-a.
UO donosi odluke ako je prisutno više od polovine članova, većinom glasova prisutnih.
Upravni odbor za svoj rad odgovara Skupštini CJS-a.
4. NADZORNI ODBOR
  Član 22.

a. Nadzorni odbor ima predsjednika i dva člana koje bira Skupština. 
b. Mandat članova nadzornog odbora je četiri godine i mogu biti ponovo birani.
  Član 23.

a. Nadzorni odbor nadzire:

· zakonitost finansijskog poslovanja CJS-a,

· ostvarivanje ugovorenih i drugih obaveza CJS-a,

· primjenu odredbi Statuta i drugih Pravilnika, te predlaže Skupštini mjere za otklanjanje nepravilnosti u radu.

b. Nadzorni odbor o svojim nalazima izvještava Skupštinu i tijelo čiji je rad kontrolisan. Nadzorni odbor obavlja i druge i druge poslove ako su predviđeni Statutom.

c. Nadzorni odbor podnosi pismeni izvještaj o svom radu.

5.  ARBITRAŽA
Član 24.

Za rješavanje sporova Savez obrazuje arbitražu u skladu sa Zakonom o sportu. 
Nadležnost, sastav i organizacija arbitraže Saveza, uslovi i način izbora i razrješenja arbitra, arbitražni troškovi i postupak pred arbitražom utvrđuju se opštim aktom koji donosi Skupština Saveza. 

Arbitar ne može biti lice iz člana 62 Zakona o sportu, lice koje je u istoj stvari učestvovalo u odlučivanju u ranijem postupku, lice koje je član organa sportske organizacije, službeno lice ili zaposleni u Savezu, kao ni drugo lice za koje se može dovesti u pitanje nepristrasnost u odlučivanju.

Arbitraža ima neparan broj arbitara a većinu čine arbitri koji imaju VII1 nivo kvalifikacije obrazovanja u oblasti pravnih nauka.

Aktima iz stava 2 ovog člana mora biti obezbijeđena nezavisnost, nepristrasnost, samostalnost i kompetentnost sportske arbitraže u odlučivanju i moraju biti zaštićena prava učesnika u postupku uključujući i prava stranke da ima pravnog zastupnika.

V. STALNA STRUČNA TIJELA 

A. Takmičarska komisija

Član 25.

a. Takmičarska komisija CJS-a (u daljem tekstu: Komisija) je stalno stručno tijelo koje je za svoj rad odgovorno UO koji imenuje njenog predsjednika i dva člana.
b. Sekretari klasa koje izabere skupština pojedinih klasa priznatih od CJS-a, dužni su da na poziv predsjednika Komisije uzmu učešće u radu i odlučivanju u pitanjima koje se odnose na njihove klase.

c. Ako udruženja pojedinih klasa ne postoje ili ona ne djeluju UO sa Takmičarskom komisijom odlučuje o načinu rada i pitanjima koja se odnose za te klase.

Član 26.

Predsjednik komisije je ujedno i selektor državne reprezentacije. Plan rada Komisije za naredni period,  predsjednik komisije dostavlja na potvrdu UO.
Član 27.
Komisija je odgovorna i stara se o:

· Državnoj reperezentaciji u svim disciplinama i kategorijama sportskog jedrenja i klasama jedrilica te potvrđuje i određuje nacionalne ekipe, trenere i vođe ekipa za reprezentativne nastupe, stručne timove za sprovođenje određenih programskih zadataka, posebno vodeći računa da su odabrane osobe imale ili imaju status vrhunskog sportiste Crne Gore i/ili su stručno osposobljene za obavljanje posla u sportu,

· Sprovođenju olimpijskog programa,

· Izdavanju dozvola za regatavanje u inostranstvu,

· Predlaganju UO sistema- pravilnika i kalendara takmičenja i bodovanja regata za sastav državne reprezentacije,

· Pripremama reprezentacije,

· Izradi rang-lista sportista

· Kategorizaciju sportista

· Tačnoj evidenciji rezultata

· Osposobljavanju kadrova za obavljanje djelatnosti u sportskom jedrenju,

· Obavljanju i drugih zadataka koje joj nalaže UO.

O svom radu Komisija dostavlja godišnji izvještaj u pisanoj formi UO.

B. Komisija udruženja sudija – Sudijska komisija

Član 28.

a. Komisiju udruženja sudija čine predsjednik i dva člana. Komisija je stalno stručno tijelo CJS-a  koje rukovodi Udruženjem sudija CJS-a i za svoj rad odgovara UO.

b. Članovi Udruženja sudija  su sve jedriličarske sudije, a njihov rad, obaveze i prava regulisani su Pravilnikom Udruženja sudija i Poslovnikom o radu udruženja sudija.

c. Pravilnik Udruženja sudija i Poslovnik o radu  na predlog Komisije udruženja potvrđuje UO.

C. Komisija Odbora premjerača - Premjeračka komisija

Član 29.

a. Komisija odbora premjerača koju čine predsjednik i dva člana je stalno stručno tijelo CJS-a koje rukovodi Udruženjem premjerača i za svoj rad odgovara UO.

b. Članovi Udruženja premjerača su svi jedriličarski premjerači, a njihov rad, obaveze i prava su regulisani Pravilnikom Udruženja premjerača.

c. Pravilnik Udruženja premjerača na osnovu predloga Komisije potvrđuje UO.

D. Komisija Udruženja trenera – Trenerska komisija

Član 30.

a. Komisija udruženja trenera koju čine predsjednik i dva člana je stručno tijelo CJS-a, a rukovodi Udruženjem jedriličarskih trenera CJS-a i za svoj rad odgovara UO.

b. Članovi udruženja trenera su svi treneri, a njihov rad, obaveze i prava regulisani su Pravilnikom udruženja trenera.

c. Pravilnik udruženja trenera na osnovu prijedloga Komisije udruženja trenera potvrđuje UO.
E. Komisija za verifikaciju zvanja u sportskom jedrenju

 Član 31.

a. Komisiju za verifikaciju zvanja u sportskom jedrenju čine predsjednik i dva člana, od kojih jedan mora imati zvanje jedriličara kapetana sportske jedrilice, drugi najmanje rang nacionalnog jedriličarskog sudije i treći zvanje oficira palubne službe trgovačke mornarice.

b. Rad komisije regulisan je Pravilnikom za sticanje zvanja u sportskom jedrenju i načinu verifikacije.

c. Pravilnik o radu komisije za sticanje zvanja u sportskom jedrenju na osnovu prijedloga komisije potvrđuje UO.

F. Sekretar
Član 32.

a.      Adminstrativno - tehničke poslove u sportskoj organizaciji obavlja sekretar.

b.      Sekretar može biti lice koje ima položen stručni ispit za rad u oblasti sporta i potreban  

         nivo obrazovanja.

c.      Potreban nivo obrazovanja iz stava 2 ovog člana je VI nivo obrazovanja.

d. Sekretara imenuje i razrješuje UO na osnovu predloga predsjednika CJS-a.

e. Sekretar može biti u radnom ili ugovornom odnosu.

f. Sekretar je odgovoran Predsjedniku od kojega i dobija zadatke. Njegova prava i obaveze se uređuju Ugovorom.

VI.  FINANSIJSKO I MATERIJALNO POSLOVANJE I RASPOLAGANJE   

       IMOVINOM
Član 33.

Materijalno finansijsko poslovanje vodi se u skladu sa zakonskim propisima, a saglasno finansijskom planu i odlukama Skupštine. 

CJS može sticati sredstva i ostvarivati prihod radi finansiranja sportske djelatnosti od: članarine, donacija i poklona, priloga, subvencija, nasljeđa, kamata na uloge, zakupnine, dividende, fondova, usluga, sponzorstva i drugih marketinških aktivnosti, TV prava i sredstava koja država i opština opredijele kroz sufinansiranje obavljanja sportske djelatnosti, u skladu sa zakonom.

Sredstva i prihodi iz stava 2 ovog člana su imovina CJS-a.

O imovini Saveza vodi se posebna dokumentacija. O sticanju i otuđenju imovine odlučuje Skupština Saveza. Savez raspolaže sa svojom imovinom u cilju obavljanja djelatnosti određenih Statutom u skladu sa zakonom.

Član 34.

CJS je dužan da izradi izvještaj o finansijskom poslovanju, u roku i na način propisan zakonom kojim se uređuju uslovi i način obavljanja revizije.

Izvještaj iz stava 1 ovog člana podliježe reviziji.

Ako je izvještaj iz stava 1 ovog člana dobio negativno mišljenje revizora, predsjednik CJS-a dužan je da u roku od 15 dana od dana dobijanja mišljenja zakaže vanrednu sjednicu skupštine CJS-a, na kojoj će se odlučivati o promjeni upravljačke strukture CJS-a.
VII. JAVNOST RADA

Član 35.

Rad saveza i njegovih organa je javan. Savez je dužan da javnosti učini dostupnim aktivnosti konferencijama za štampu i saopštenjima putem sredstava javnog informisanja.

Na internet stranici CJS objavljuje:

1) podatke o sjedištu;

2) akt o osnivanju i Statut;

3) sportska pravila;

4) kopiju rješenja o upisu u Registar;

5) kopije rješenja o upisu članova CJS-a u Registar;

6) izvještaj o poslovanju;

7) podatke o sastavu organa;

8) podatke o broju članova i visinu članarine;

9) podatke o sastavu reprezentacije i licima koja obavljaju stručne poslove u sportu za potrebe reprezentacije; i

10) podatke o arbitraži.
                                                                     Član 36.
CJS dužan je da u cilju sprečavanja dopinga:

1) utvrđuje sankcije i postupak njihovog izricanja;

2) obezbjeđuje da sportista za kojeg je utvrđeno da je uzimao doping sredstva bude sankcionisan, u skladu sa zakonom i pravilima nadležne međunarodne sportske organizacije;

3) obavještava sportiste i druge članove o važećim propisima koji se odnose na doping u sportu i štetnim posljedicama po zdravlje;

4) najmanje sedam dana prije održavanja odgovarajućeg međunarodnog takmičenja koje organizuje ili koje se pod njegovim nadzorom organizuje prijavi takmičenje Komisiji za antidoping;

5) periodično obavještava Komisiju za antidoping o planovima treninga i priprema reprezentativnih selekcija, a najmanje jednom u toku šest mjeseci.
Zabrana uzimanja nedozvoljenih sredstava 
                                                                    Član 37.
Sportista ne smije uzimati nedozvoljena sredstva.

Sportista ne smije primjenjivati postupak koji je nedozvoljen prema WADA pravilima.

Trener, nadležni doktor i druga lica u sportu ne smiju sportisti davati nedozvoljena sredstva ili od sportiste tražiti ili podsticati ga da uzima nedozvoljena sredstva ili primjenjuje postupke koji su suprotni sa pravilima WADA.

Na sportiste i lica iz stava 3 ovog člana koji su postupali suprotno pravilima WADA primjenjuju se odredbe Međunarodne konvencije protiv dopinga u sportu.

Spisak nedozvoljenih sredstava propisan je godišnjim WADA Popisom zabranjenih sredstava.

Spisak nedozvoljenih sredstava prevodi se i objavljuje na sajtu Komisije za antidoping.

Provjera korišćenja nedozvoljenih sredstava

Sportista je dužan da dozvoli, odnosno omogući provjeru korišćenja nedozvoljenih sredstava (u daljem tekstu: doping).

Ako se lice iz stava 1 ovog člana suprostavi doping kontroli ili je izbjegne, odnosno onemogući, smatra se kao da je na doping testu bio pozitivan.

Lice kome je izrečena sankcija zbog dopinga ne smije, za vrijeme trajanja sankcije, u sportskim organizacijama da obavlja bilo koju funkciju ili aktivnost vezanu za rad sa sportistima (trener, sportski stručnjak osposobljen za rad u sportu).

Ako su licu izrečene sankcije za doping u različitom trajanju od strane nadležnog međunarodnog i nacionalnog sportskog saveza, sportista može da učestvuje na međunarodnim takmičenjima nakon što mu je istekla sankcija koju je izrekla međunarodna sportska organizacija.
VIII. PRIZNANJA I NAGRADE

Član 38.

a. CJS dodjeljuje priznanja i nagrade za postignute sportske rezultate, zasluge, i doprinos sportskom jedrenju pravnim i fizičkim licima.

b. Kriterijumi za dodijelu priznanja i nagrada utvrđuju se posebnim Pravilnikom koji donosi Skupština.

IX. PRESTANAK RADA

Član 39.

CJS-a prestaje sa obavljanjem sportske djelatnosti danom donošenja rješenja o brisanju iz Registra sportskih organizacija.

CJS se briše iz Registra po službenoj dužnosti ili po zahtjevu predsjednika, odnosno lica ovlašćenog za zastupanje.

Nadležni organ briše CJS iz Registra po službenoj dužnosti, ako:

   1) prestane da ispunjava propisane uslove za obavljanje sportske djelatnosti duže od tri mjeseca;

   2) prestane da ispunjava uslove u pogledu strukture članova koji su je osnovali;

   3) ne ispunjava ciljeve radi kojih je osnovana duže od šest mjeseci;

   4) ne obavlja sportske djelatnosti duže od jedne godine neprekidno;

   5) joj je izrečena mjera zabrane obavljanja djelatnosti zbog toga što ne ispunjava uslove za obavljanje odnosno obavlja djelatnosti suprotno zakonu, a u roku određenom u izrečenoj mjeri ne ispuni uslove, odnosno ne otkloni nepravilnosti;

   6) se utvrdi da je istekao mandat skupštini sportske organizacije, a da duže od 60 dana od dana isteka mandata nije izabrana nova skupština sportske organizacije; i

   7) u drugim slučajevima predviđenim ovim zakonom.

Zahtjev za brisanje CJS-a iz Registra, predsjednik, odnosno lice ovlašćeno za zastupanje CJS-a podnosi Ministarstvu zajedno sa odlukom o prestanku rada CJS-a.

Odluku o prestanku rada CJS-a iz stava 5 ovog člana donosi skupština u skladu sa aktom o osnivanju i Statutom CJS-a.

U slučaju iz stava 1 ovog člana, CJS za obaveze odgovara shodno članu 111 st. 4, 5 i 6 ovog zakona.

Rješenje o brisanju CJS-a iz Registra donosi Ministarstvo.
X. ZAVRŠNE ODREDBE
                                                                     Član 40.
Stupanjem na snagu ovog Statuta prestaje da važi Statut od 14.05.2023.g.  
Ovaj Statut stupa na snagu danom dobijanja saglasnosti Ministarstva sporta i mladih.
                                    





Predsjednik Skupštine s.r.
                                                                                                                 Robert Farkaš
